W něgajšnem wótźělenju za dolnoserbske slěźenja napórany diachroniski dolnoserbski tekstowy korpus jo njeanotěrowany a wopśimjejo wšake tekstowe družyny wót 16. stolěśa do źinsajšnego. Wón pśedlažy w XML-formaśe, njejo pak digitalnje dalej pśistupnjony. Za wužywanje w duchnych wědomnosćach feluju mj. dr. tokenizěrowanje, lematizěrowanje, anotacije kuždeježkuli formy (morfologiski, syntaktiski etc.). Dokulaž pomina se manuelne anotěrowanje pśeliš wjele casa a njejo pó źělach praktikabelne (zasajźonk casa, felujuce fachowe mócy atd.), dej se pśistupnjenje z pomocu kompjutra pśesajźiś resp. dej se wutwóriś kradu dobra pśedłoga za wudopołnjajuce manuelne źěła. Dokulaž feluju teke powšyknje znate resurse kompjuteroweje linguistiki (taggery, wobšyrne paralelne korpuse, korpuse z wusokeju kwalitu, w pśirownowanju z „wjelikimi“ rěcami jo teke mało digitalnych słownikow/leksikonow/encyklopedijow), dej se wugbaś specifiske slěźarske źěło. Nowe dopóznaśa wócakuju se mj. dr. na pólu morfologije, rěcneje pódobnosći z pśiswójźbnymi rěcami (pólšćina, słowakšćina, češćina), glědajucy na wliw nimšćiny kaž teke na diachronisku wariaciju rěcy. Pódlańske efekty projekta budu, až wuwijaju se za projekt notne specielne leksikony a toole a teke, až eruěruju se za SI aktualne a na pśichodnosć wusměrjone składowańske formaty za słowniki, korpuse, metadaty atd. Toś te formaty a metody mógu byś zakład za pśichodne projekty a dejali byś kompatibelne ze wšakimi eksistěrujucymi toolami/programami tśeśich póbitowarjow.
Ako pomoc pśi pósuźowanju rěcnych datow dej se projektoju pśirědowaś z njecełym městnom dalšna sobuźěłaśerka / dalšny sobuźěłaśer, což dej wudopołnjaś běžne konsultacije we wótźělenju (wósebnje z F. Kaulfürstom a M. Szczepańskim). To se financěrujo pśez abo gromaźe z HU Berlin.wobźěłaŕ: Paul Burzlaff pósuźowaŕ:
Prof. Roland Meyer (HU Berlin), N. N. (drugi pósuźowaŕ)
szl_Latn szl_Latn ltz_Latn